open-index/open-wikipedia-markdown huggingface dataset:
1678 m. Klaipėdos gaisras

**1678 m. Klaipėdos gaisras** – 1678 m. rugsėjo 19 d. Klaipėdos miesto priegose kilęs gaisras, nuo kurio sudegė didelė miesto dalis.

Šiaurės karo metu miesto prieigose pasirodžius Švedijos pajėgų Livonijoje vyriausiojo vado feldmaršalo Henriko Horno () vadovaujamai švedų kariuomenei, miesto gynybai vadovavęs tik tų pačių metų liepos 18 d. Klaipėdos gubernatoriumi tapęs generolas majoras grafas Frydrichas Dionhofas (), siekdamas neleisti priešui įsitvirtinti pastatuose greta tvirtovės, įsakė padegti Vitės () ir Smilties Pylimo () priemiesčius.

Nuo degančių priemiesčio statinių užsidegė visas miestas. Sudegė ir Klaipėdos šv. Jono bažnyčia. Švedijos kariuomenė užėmė miestą, tačiau tvirtovės nepuolė ir netrukus, negalėdama pasinaudoti sudegusiu miestu, pasitraukė. Miestas po šio smūgio atsigavinėjo labai ilgai.

Šis gaisras, kartu su 1540 m., 1757 m. ir 1854 m. įvykusiais gaisrais, įvardijamas kaip vienas didžiausių Klaipėdoje kilusių gaisrų.

## Šaltiniai
* (DE) Geschichte der Stadt Klaipeda – Memel, Informationszentrum Ostpreußen.
* (SE) Horn, Henrik . Svenskt biografiskt lexikon.
* (LT) Klaipėdos gaisrai, Mažosios Lietuvos enciklopedija.
* (LT) Klaipėdos gaisrinė, uostas.info
* (LT) Klaipėdos Šv. Jono bažnyčia , Krašto paveldo gidas
* (DE) König, Anton Balthasar: Friedrich von Dönhoff. W: ''Biographisches Lexikon aller Helden und Militairpersonen, welche sich in Preußischen Diensten berühmt gemacht haben''. T. 1. Berlin: Arnold Wever, 1788, p. 365–366.

## Išnašos
1757 m. Klaipėdos gaisras

**1757 m. Klaipėdos gaisras** – 1757 m. birželio 29 d. Klaipėdos miestą nusiaubęs gaisras, sukeltas Klaipėdos tvirtovės komendanto įsakymu.

Septynerių metų karo veiksmų metu prie Klaipėdos artėjant rusų generolo anšefo Vilimo Fermoro () vadovaujamam apie 30 tūkst. karių dydžio rusų kariuomenės daliniui, Klaipėdos tvirtovės komendantas pulkininkas leitenantas fon Rumelis () įsakė sudeginti miestiečių pastatus, taip apsunkindamas užpuolikų įsitvirtinimą.

Po įsisiautėjusio gaisro mieste liko sveiki tik 21 iš tada buvusių 148 namų. Šis gaisras, kartu su 1540 m., 1678 m. ir 1854 m. įvykusiais gaisrais, įvardijamas kaip vienas didžiausių Klaipėdoje kilusių gaisrų.

Gaisras nesutrukdė rusų kariuomenei, kuri po birželio 30 – liepos 5 d. trukusio Klaipėdos mūšio, netekusi tik 25 karių, privertė kapituliuoti Klaipėdos garnizoną.

## Šaltiniai
* (LT) Elertas, Dainius, 1757 m. birželio 29 – liepos 5 d. Klaipėdos tvirtovės puolimo planas, Lietuvos jūrų muziejus, Muziejininkų darbai ir įvykių kronika. 2010, 1
* (DE) Grosser Generalstab Kriegsgeschichtliche Abteilung II: *Die Kriege Friedrichs des Grossen*, Part 3 *Der siebenjährige Krieg 1756–1763*, Vol. 4 *Groß-Jägersdorf und Breslau*, Berlin, 1902, pp. 68-69
* (LT) Klaipėdos gaisrai, Mažosios Lietuvos enciklopedija.
* (LT) Klaipėdos gaisrinė, uostas.info
* (DE) Masslowski, D. F.: *Des Siebenjährige Krieges nach Russischer Darstellung*, T. 1, trans by A. Drygalski, Berlin 1888.

## Išnašos
Kauno Kėdainių gatvės tiltas

**Kauno Kėdainių gatvės tiltas**, taip pat **Santakos tiltas** – naujai statomas automobilių transporto tiltas Kaune, jungiantis Nemuno upės krantus tarp Marvelės (Užnemunės g.) ir Vilijampolės (Brastos, Kėdainių g.) mikrorajonų, šalia Keleivinės prieplaukos, apie 200 m žemiau Neries ir Nemuno santakos.

Paruošiamieji statybos darbai pradėti 2023 m. pabaigoje. Kiek daugiau nei 4-erius metus truksiančios statybos, 2023 m. duomenimis, kainuos per 115 milijonų eurų. 

Tiltas statomas siekiant nukreipti transporto srautus nuo centrinių miesto gatvių. Numatyta, jog pagerės susisiekimas tarp Šilainių, Vilijampolės ir kitapus Nemuno esančių Marvelės, Aleksoto bei Žemosios Fredos mikrorajonų. Kėdainių tiltas Kaune bus vienas ilgiausių: savo ilgiu (417 m) bus trumpesnis tik už Čiurlionio tiltą (475 m) ir Lampėdžių tiltą (446 m). Tiltas suprojektuotas su 4 eismo juostomis, 23,2 m pločio. Be įprastų šalitilčių, ant jo numatytos pėsčiųjų bei dviračių eismui skirtos zonos. Tiltas gelžbetoninis, sijinis,  išskirtinės asimetrinės skerspjūvio konstrukcijos.

Tilto prieigose suprojektuotos dvi sankryžos, kurios leis patogiai naudotis naujuoju transporto statiniu. Brastos g. pusėje bus įrengiama žiedinė dviejų eismo juostų sankryža, o Užnemunės g. nepertraukiamą eismą užtikrins iškeltas viadukas. Abipus šių transporto mazgų numatytos triukšmą mažinančios užtvaros.

## Architektūra

Naujasis tiltas susilaukė kontroversiškų įvertinimų, nes jo atsiradimas išskirtiniame kraštovaizdyje žada gerokai pakeisti ne vien transporto srautus, bet ir Kauno istorinės dalies panoramų vientisumą. Planuojamo statyti Kėdainių tilto architektūrinį konkursą laimėjo darbas „Santakos tiltas“. Jo projektą parengė Vilniaus „Processoffice“ architektai bendradarbiaujant su „Kelprojekto“ inžinierių komanda. Projektuojant įvertinti Nemuno upės laivybos kelio E 41 parametrai, išlaikant žemiausius galimus aukščius. Tiltas išsiskiria išvystyta dviračių eismo ir pėsčiųjų promenada su amfiteatru santakos pusėje, nuo kurios atsiveria Kauno senamiesčio panorama.

Senamiesčio Santakos rajono artumas lėmė netradicinį architektūrinį sprendimą. Tilto asimetrija tarsi sklendžia simboliškai pratęsdama upių vagas. Centrinė tilto atrama – „sala“ – žymi susiliejančius Nemuno ir Neries vandenis. Tilto profilis buvo projektuojamas vizualiai ploninant pagrindinę tilto perdangą. Taip siekiama daryti kuo mažesnę įtaką miestovaizdžiui.

## Šaltiniai
Smilties Pylimas

**Smilties Pylimas** (arba ***Klaipėdos Pylimas, Zandveras***; ) – buvęs kaimas šalia Klaipėdos, dabar įeinantis į miesto teritoriją. Jis buvo įsikūręs į šiaurę nuo Klaipėdos senamiesčio ir į vakarus nuo Klaipėdos geležinkelio stoties, šalia Klaipėdos–Kretingos geležinkelio ruožo. Kaimą mena Smilties Pylimo gatvė, esanti apytikrėje buvusio kaimo teritorijoje.

## Etimologija

Zandveras ( – „smėlio pylimas“) – vokiškas vietovardis (kaip jį seniau vadino lietuviai, duomenų nėra). Taip vadintas XIX a. pradžioje įkurtas kaimas, kuriame buvo apgyvendinti darbininkai, dirbę miško sodinimo ir kitokius darbus. Klaipėdą valdant Lietuvai, buvusio kaimo teritorijoje gatvė lietuviškai pavadinta Smilties Pylimo vardu.

## Istorija

XIX a. pradžioje į šiaurę nuo Klaipėdos centro pradėjo kurtis malūnininkų sodybos (tuos laikus primena Malūnininkų gatvės pavadinimas). Magistratas kreipėsi į vyriausybę, kad užmiesčio šiaurinę teritoriją prijungtų prie miesto. Karalius Frydrichas Vilhelmas nurodė, kad „ginčytini smėlynai prie Bomelio Vitės ir švyturio perduodami vien Klaipėdos miesto nuosavybėn“, o už tai miestas buvo įpareigotas apželdinti kopas. Taip 1809 m. atsirado naujas didelis plotas statyboms, vadinamoji Zandšolė ( – „smėlingas plotas“).

1814 m. Zandšolės rajone miestas įkūrė Zandvero kaimą ir jame apgyvendino 12 žemės darbininkų, kurie tikriausiai želdino smėlynus. Šio kaimo teritorija užėmė dabartinę Viršutinę gatvę ir dalį
Sportininkų gatvės. 1823 m. Zandvėro kaime buvo 466 gyventojai, veikė dvi smuklės. Kaimas kurį laiką priklausė Šulcui. 1850 m. Smilties Pylimas juridiškai prijungtas prie miesto, tačiau vis dar buvo žymimas XIX a. 2-osios pusės žemėlapiuose.

2018–2019 m. Smilties Pylimo gatvės 13 sklype, kuriame planuota statyti daugiabutį gyvenamąjį namą ir kloti požeminių komunikacijų tinklus, buvo atliekami žvalgomieji ir detalieji tyrimai. Spėjama, kad šiame sklype aptiktos Zandvero kaimo kapinės, nors jokiuose XIX a. planuose šios galimos kapinės nepažymėtos. Šiose kapinėse aptikti 21 žmogaus palaikai. LR kultūros paveldo departamentui nusprendus, kad sklypas negali būti paskelbtas istorinėmis kapinėmis, palaikai buvo perlaidoti Lėbartų kapinėse.

## Šaltiniai

## Nuorodos
* Sandwehr (Genealogy.net)
Tangk

**Tangk** – penktasis britų roko grupės „Idles“ studijinis albumas, išleistas 2024 m. vasario 16 d. Jam pristatyti išleisti trys singlai: „Dancer“, „Grace“ ir „Gift Horse“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje pardavus per 20 tūkstančių kopijų, „Tangk“ debiutavo pirmojoje albumų reitingo vietoje, tapdamas antruoju grupės įrašu, pasiekusiu šią viršūnę.

## Dainų sąrašas

## Kūrybinė grupė
**Idles**
* Jon Beavis – būgnai, pritariamasis vokalas
* Mark Bowen – solinė gitara, elektronika, klavišiniai, elektronikos programavimas, pritariamasis vokalas, prodiusavimas
* Adam Devonshire – bosinė gitara, pritariamasis vokalas
* Lee Kiernan – ritminė gitara, pritariamasis vokalas
* Joe Talbot – vokalas, albumo viršelis, dizainas

**Papildomi muzikantai**
* Colin Webster – saksofonas
* Aaron Paris – styginiai instrumentai, styginių instrumentų aranžuotės
* James Murphy – papildomas vokalas (6)
* Nancy Whang – papildomas vokalas (6)

**Techninis personalas**
* Kenny Beats – prodiusavimas
* Nigel Godrich – prodiusavimas, garso suvedimas
* Mikko Gordon – garso inžinerija (visos dainos), papildomas prodiusavimas (11)
* Robert C. Ludwig – garso dizainas
* Korey Richey – „LCD Soundsystem“ garso inžinerija (6)
* Maurice Talbot – garso inžinerijos pagalba
* Daniel Cayotta – garso inžinerijos pagalba

**Dizainas**
* Joshua Hughes-Games – albumo viršelis, dizainas
* Aris Chatman – fotografijos
* Tom Ham - dainų žodžių ir fotografijų knygelė, fotografijos
* Cassidy Rose Hill – kostiumų dizainas

## Išnašos
John Squire

**Džonatanas Tomas Skvairas** (*Jonathan Thomas Squire*, g. 1962 m. lapkričio 24 d.) – anglų muzikantas, dainų autorius ir tapytojas. Geriausiai žinomas kaip roko grupės „The Stone Roses“ gitaristas bei dainų autorius (kartu su vokalistu Ian Brown). Taip pat buvo įkūręs grupę „The Seahorses“ bei yra išleidęs du solinius studijinius albumus.

2007 m. paskelbė apie muzikinės karjeros pabaigą ir laiką skyrė tapybai. Tačiau, „The Stone Roses“ 2011 m. atsikūrus, Squire grįžo į muzikinį pasaulį, kurį vėl paliko 2017 m., darkart išsiskyrus grupei. 2022 m. sugrojo keletą dainų Liam Gallagher koncertuose, o 2024 m. ikšleido bendrą albumą.

Squire yra kritikų laikomas vienu geriausiu ir įtakingiausiu britų gitaristu. 2010 m. „BBC 6 Music“ nacionalinio balsavimo metu muzikantui buvo skirta tryliktoji vieta geriausių pastarųjų trisdešimties metų gitaristų rinkimuose.

## Diskografija
* *Time Changes Everything* (2002)
* *Marshall's House* (2004)
* *[[Liam Gallagher John Squire]]*  (2024)

## Išnašos

## Nuorodos
* 
*
The Stone Roses

**The Stone Roses** – anglų roko grupė iš Mančesterio, susiformavusi 1983 m. Grupė laikoma vienu pirmųjų ir svarbiausiųjų „Madchester“ judėjimo vardų, o garsiausią jos sudėtį sudarė vokalistas Ian Brown, gitaristas John Squire, bosistas Mani ir būgnininkas Reni.

Debiutinis grupės albumas „The Stone Roses“ išleistas 1989 m. ir susilaukė didžiulio pasisekimo tiek komerciškai, tiek kritiškai ir yra laikomas vienu geriausiu visų laikų britų albumu. Antrasis grupės albumas „Second Coming“ išleistas 1994 m. ir susilaukė vidutiniškų įvertinimų. 1996 m. spalį grupė išsiskyrė.

2011 m. spalio 18 d., spaudos konferencijos metu, „The Stone Roses“ paskelbė apie atsikūrimą ir kitais metais vyksiantį pasaulinį koncertinį turą. Grupė taip pat planavo ir trečiajį albumą, tačiau išleido vos du naujus singlus. 2013 m. birželį išleistas dokumentinis filmas „The Stone Roses: Made of Stone“, kuriame vaizduojamas grupės atsikūrimas. „The Stone Roses“ antrąkart išsiskyrė 2017 m. birželį, tačiau to oficialiai nepatvirtino iki 2019 m.

## Grupės nariai
### Paskutinė sudėtis
* Ian Brown&nbsp;– vokalas, perkusija 
* John Squire&nbsp;– gitara, pritariamasis vokalas 
* Reni &nbsp;– būgnai, perkusija, pritariamasis vokalas 
* Mani &nbsp;– bosinė gitara 

### Buvę nariai
* Pete Garner&nbsp;– bosinė gitara 
* Andy Couzens&nbsp;– ritminė gitara, pritariamasis vokalas 
* Simon Wolstencroft&nbsp;– būgnai 
* Rob Hampson&nbsp;– bosinė gitara 
* Cressa &nbsp;– šokėjas 
* Robbie Maddix&nbsp;– būgnai, pritariamasis vokalas 
* Nigel Ipinson&nbsp;– klavišiniai, pritariamasis vokalas 
* Aziz Ibrahim&nbsp;– gitara 

## Diskografija
* *The Stone Roses* (1989)
* *Second Coming* (1994)

## Šaltiniai

## Nuorodos
*
Liam Gallagher John Squire

**Liam Gallagher John Squire** – bendras anglų atlikėjo Liam Gallagher ir gitaristo John Squire studijinis albumas, išleistas 2024 m. kovo 1 d. Tai – pirmasis Squire albumas per dvidešimt metų, nuo 2004 m. išleisto solinio darbo „Marshall's House“. Šiam įrašui pristatyti išleisti du singlai: „Just Another Rainbow“ ir „Mars to Liverpool“.

Albumas susilaukė daugiausia teigiamų kritikų įvertinimų ir buvo komerciškai sėkmingas, debiutuojant pirmojoje Jungtinės Karalystės albumų reitingo vietoje ir tampant šeštuoju Gallagher ir pirmuoju Squire soliniu albumu, pasiekusiu reitingo viršūnę.

## Dainų sąrašas

## Kūrybinė grupė
**Muzikantai**
* Liam Gallagher – vokalas (visos dainos), plojimai (1, 3, 4, 7, 8), remiksavimas (8)
* John Squire – elektrinė gitara (visos dainos), akustinė gitara (1–3, 7, 9, 10), plojimai (1, 3, 4, 7)
* Greg Kurstin – bosinė gitara (visos dainos), ritmo programavimas (1), perkusija (1, 3–8), plojimai (1, 3, 4), sintezatorius (1, 4, 5, 8), klavišiniai (1, 5), pianinas (1, 10), elektriniai vargonai (2), elektrinis pianinas (2), melotronas (5, 10), vibrafonas (5); kongos, vertikalus pianinas (8)
* Joey Waronker – būgnai
* Debbie Gwyther – plojimai (1, 3, 4, 7)
* Martha Squire – plojimai (1, 3, 4, 7)

**Techninis personalas**
* Greg Kurstin – prodiusavimas, garso inžinerija
* John Greenham – garso dizainas
* Mark „Spike“ Stent – garso suvedimas
* Julian Burg – garso inžinerija
* Matt Tuggle – garso inžinerija

## Išnašos
Audio Vertigo

**Audio Vertigo** – dešimtasis britų roko grupės „Elbow“ studijinis albumas, išleistas 2024 m. kovo 22 d. Jam pristatyti išleisti keturi singlai: „Lovers' Leap“, „Balu“, „Good Blood Mexico City“ ir „Things I've Been Telling Myself for Years“. Tai – pirmasis grupės albumas, kuriame būgnininkas Alex Reeves, grojęs ankstesniuose grupės įrašuose, groja kaip pilnateisis grupės narys.

Albumas susilaukė kritikų pripažinimo ir buvo komerciškai sėkmingas. Per pirmąją savaitę Jungtinėje Karalystėje pardavus per 17 tūkstančių kopijų, „Audio Vertigo“ debiutavo pirmojoje albumų reitingo vietoje, tampant ketvirtuoju grupės įrašu, pasiekusiu šią viršūnę.

## Dainų sąrašas

## Kūrybinė grupė
**Elbow**
* Guy Garvey – vokalas, pučiamųjų instrumentų aranžuotės
* Craig Potter – klavišiniai, prodiusavimas, garso suvedimas
* Mark Potter – gitara
* Pete Turner – bosinė gitara
* Alex Reeves – būgnai

**Papildomi muzikantai**
* Sarah Field – trimitas, saksofonas
* Carol Jarvis – trombonas
* Victoria Rule – trimitas
* Ella Hohnen-Ford, Kianja, Eliza Oakes – pritariamieji vokalai
* Jack Heyworth, Elvin Reeves, Otto Simpson, Jack Stirling Garvey, Martha Turner, Ted Turner – vaikų choras

**Techninis personalas**
* Danny Evans – garso inžinerija
* Charlie Leake – papildoma garso inžinerija (1, 4, 6)
* Dicky – garso inžinerija (2), garso inžinerijos pagalba (1, 4, 6, 9, 11)
* Ronan Murphy – garso inžinerijos pagalba (1, 4, 6)
* Thurston Jepps – garso inžinerijos pagalba (6)
* Matt Colton – garso dizainas
* Richard Andrews – dizainas
* Peter Neill – fotografijos

## Išnašos
Jools Holland

**Džulianas Mailsas Holandas** (*Julian Miles Holland*, g. 1958 m. sausio 24 d.) – anglų pianistas, orkestro vadovas, atlikėjas, kompozitorius ir televizijos laidų vedėjas. Savo karjerą pradėjo 1974 m., kaip studijinis muzikantas kitų atlikėjų įrašuose. Pirmasis jo studijinis įrašas buvo grupės „Wayne County & the Electric Chairs“ dainoje „Fuck Off“, įrašytoje 1976 m. 1974 m. taip pat buvo vienas iš grupės „Squeeze“ įkūrėjų, kurioje iki 1980 m. grojo klavišiniais, o vėliau į ją grįžo 1985 m. ir paskutinįkart paliko 1990 m. Per savo karjerą Holland yra dirbęs su tokiais atlikėjais, kaip Rod Stewart, Ringo Starr, Eric Clapton ir George Harrison.

Nuo 1982 m. iki 1987 m. Holland vedė muzikinę televizijos laidą „The Tube“, o nuo 1992 m. veda laidą „Later... with Jools Holland“.

## Diskografija
**Studijiniai albumai**

* *Jools Holland and His Millionaires* (1981)
* *Jools Holland Meets Rock 'A' Boogie Billy* (1984)
* *World of His Own* (1990)
* *The Full Complement* (1991)
* *The A–Z Geographer's Guide to the Piano* (1992)
* *Sex & Jazz & Rock & Roll* (1996)
* *Lift the Lid* (1997)
* *Sunset Over London* (1999)
* *Hop the Wag* (2000)
* *Small World Big Band* (2001)
* *SWBB Volume Two: More Friends* (2002)
* *Jack O the Green (SWBB Friends 3)* (2003)
* *Tom Jones & Jools Holland*  (2004)
* *Swinging the Blues, Dancing the Ska* (2005)
* *Moving Out to the Country* (2006)
* *The Informer*  (2008)
* *Rockinghorse* (2010)
* *The Golden Age of Song* (2012)
* *Sirens of Song* (2014)
* *Piano* (2016)
* *As You See Me Now*  (2017)
* *A Lovely Life to Live*  (2018)
* *Pianola. Piano & Friends* (2021)
* *[[Swing Fever]]*  (2024)

## Išnašos

## Nuorodos
* 
*
Swing Fever

**Swing Fever** – bendras britų atlikėjo Rod Stewart ir anglų kompozitoriaus Jools Holland studijinis albumas, išleistas 2024 m. vasario 23 d. Įraše taip pat groja Holland vadovaujamas ritmenbliuzo orkestras, o atliekamos dainos yra bigbendo eros garsiausių dainų koveriai.

Albumas susilaukė teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje pardavus per 23 tūkstančius kopijų, „Swing Fever“ debiutavo pirmojoje albumų reitingo vietoje, tampant vienuoliktuoju Stewart ir pirmuoju Holland įrašu, pasiekusiu šią viršūnę.

## Dainų sąrašas

## Išnašos
Dabartis

**Dabartis** – laiko akimirka, stebėtojo požiūriu vykstanti esamuoju metu, tarp praeities ir ateities. Griežtai laiko atžvilgiu dabartis yra tik akimirka, tačiau priklausomai nuo konteksto ji gali apimti ir ilgesnį laikotarpį. Dabartis sinonimiškai gali būti tapatinama su šiandiena, tai dabartinis laikas.

Gramatiškai dabartį įvardija esamasis laikas.

## Šaltiniai
Praeitis

**Praeitis** – trukme neapibrėžtas laikotarpis, stebėtojo požiūriu jau įvykusių procesų visuma, buvusi iki dabarties laiko. Tai praėjęs laikas. Praeitį sistemingai aprašantis mokslas yra istorija, iš dalies subjektyviai praeitis aprašoma prisiminimuose (memuaruose).

Gramatiškai praeitį įvardija būtasis laikas.

## Šaltiniai
Dinamo stadionas

**„Dinamo“ stadionas** – taip vadinami stadionai įvairiose, daugiausia rytų Europos šalyse. Taip jie pavadinti, kadangi dažniausiai būdavo pastatomi „Dinamo“ sporto draugijų iniciatyva. Kai kurie stadionai:
All Quiet on the Eastern Esplanade

**All Quiet on the Eastern Esplanade** – ketvirtasis anglų roko grupės „The Libertines“ studijinis albumas, išleistas 2024 m. balandžio 5 d. Tai – pirmasis grupės albumas per beveik devynerius metus, nuo 2015 m. išleisto „Anthems for Doomed Youth“, o jam pristatyti išleisti trys singlai: „Run Run Run“, „Night of the Hunter“ ir „Shiver“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 21 tūkstantį kopijų ir „All Quiet on the Eastern Esplanade“ debiutavo pirmojoje albumų reitingo vietoje, tampant antruoju grupės įrašu, pasiekusiu šią viršūnę.

## Dainų sąrašas

## Išnašos
Žalgirio stadionas (reikšmės)

**Žalgirio stadionas** gali reikšti:

* buvęs stadionas Kaune;
* stadionas Klaipėdoje;
* stadionas Šiauliuose;
* buvęs stadionas Vilniuje.
Ateitis

**Ateitis** – trukme neapibrėžtas laikotarpis, stebėtojo požiūriu einantis po dabarties laiko. Mokslas, tyrinėjantis ateities galimybes ir scenarijus, vadinamas futurologija. Apie ateitį taip pat spėliojama pranašystėse, hipotetinę ateitį taip pat aprašo fantastika. Specialiojoje reliatyvumo teorijoje ateitis laikoma absoliučiąja ateitimi arba ateities šviesos kūgiu.

Gramatiškai ateitį įvardija būsimasis laikas.

## Šaltiniai
Demetre Rivers

**Dimetras Erlas Riversas** (, g. 1995 m. gruodžio 7 d.) – Jungtinių Amerikos Valstijų krepšininkas, rungtyniaujantis lengvojo krašto puolėjo pozicijoje.

## Biografija
Gimė Čarlstone, Pietų Karolinos valstijoje. Mokėsi Merserio universitete (Meikonas, Džordžija), 2014–2018 m. atstovavo universiteto komandai „Mercer Bears” NCAA studentų lygoje.

## Karjera
2018 m. NBA naujokų biržoje pašauktas nebuvo. Profesionalo karjerą pradėjo NBA G lygos komandoje Meino „Red Claws”, kur sužaidė dvejas rungtynes.

2018–2019 m. sezonui išvyko į Europą, pasirašydamas sutartį su Estijos lygos Pernu „Pärnu” klubu, kuriame vidutiniškai rinko po 17,6 taško per rungtynes.

Vėliau du sezonus rungtyniavo Vengrijos krepšinio lygos klubuose „Soproni KC“ ir „Kaposvári KK“, kuriuose pelnydavo atitinkamai po 13,6 ir 17,3 taško per rungtynes.

2021 m. liepą persikėlęs į Čekijos Nimburko „ČEZ“ komandą, kur rinko po 11,5 taško Čempionų lygoje. Gruodį papildė Graikijos Salonikų „PAOK“ klubą. 

2022–2023 m. rungtyniavo Turkijos lygos Stambulo „Büyükçekmece” komandoje (vid. 11,5 taško ir 5,6 atkovoto kamuolio per susitikimą).

2023–2024 m. sezoną pradėjo Skafačio „Scafati Basket” klube Italijos lygoje.

2024 m. balandžio 18 d. likusiai sezono daliai prisijungė prie Kauno „Žalgirio”.

## Šaltiniai

## Nuorodos
* Basketnews.lt profilis
* Proballers.com profilis (anglų k.)
* Realgm.com profilis (anglų k.)
Makabi stadionas

**Makabi stadionas** – taip vadinami stadionai yra buvę:

* Kauno Makabi stadionas,
* Panevėžio Makabi stadionas,
* Šiaulių Makabi stadionas,
* Vilniaus Makabi stadionas.
Roddy Ricch

**Rodrikas Veinas Mūras jaunesnysis** (*Rodrick Wayne Moore Jr.*, g. 1998 m. spalio 22 d.), geriau žinomas savo sceniniu slapyvardžiu ***Roddy Ricch*** – amerikiečių reperis, dainininkas ir dainų autorius. Karjerą pradėjo 2017 m. lapkritį, išleidęs dainų rinkinį „Feed Tha Streets“, o didesnio populiarumo susilaukė 2018 m., su singlu „Die Young“ (iš dainų rinkinio „Feed Tha Streets II“).

2019 m. pasirašė kontraktą su „Atlantic Records“ įrašų kompanijai ir išleido debiutinį studijinį albumą „Please Excuse Me for Being Antisocial“ pasiekusį pirmąją „Billboard 200“ reitingo vietą. 2024 m. duomenimis, atlikėjas yra išleidęs du studijinius albumus, iš kurių naujausiasis, „Live Life Fast“, išleistas 2021 m. gruodį.

## Diskografija
**Studijiniai albumai**
* *[[Please Excuse Me for Being Antisocial]]* (2019)
* *Live Life Fast* (2021)

**Dainų rinkiniai**
* *Feed Tha Streets* (2017)
* *Feed Tha Streets II* (2018)
* *Feed Tha Streets III* (2022)

## Išnašos

## Nuorodos
* 
*
Please Excuse Me for Being Antisocial

**Please Excuse Me for Being Antisocial** – debiutinis amerikiečių reperio Roddy Ricch studijinis albumas, išleistas 2019 m. gruodžio 6 d. Jam pristatyti išleisti penki singlai: „Big Stepper“, „Start wit Me“, „Tip Toe“, „The Box“ ir „High Fashion“, o dainas jame kartu atlieka tokie atlikėjai, kaip Gunna, Lil Durk ir Ty Dolla Sign.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV pardavus per 101 tūkstantį kopijų, „Please Excuse Me for Being Antisocial“ debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę.

2020 m. lapkričio mėnesio duomenimis, JAV parduota per du milijonus albumo kopijų ir jis tapęs dukart platininiu.

## Dainų sąrašas

## Kūrybinė grupė
* Chris Dennis – įrašymas 
* Curtis „Sircut“ Bye – garso inžinerijos pagalba , garso suvedimas 
* Zachary Acosta – garso inžinerijos pagalba 
* Cyrus „NOIS“ Taghipour – garso suvedimas 
* Derek „MixedByAli“ Ali – garso suvedimas 
* Nicolas de Porcel – garso dizainas 
* Mike Bozzi – garso dizainas 

## Išnašos
Linas Slušnys

**Linas Slušnys** (g. 1968 m. kovo 17 d. Vilkaviškyje) – vaikų ir paauglių psichiatras, politikas, Seimo narys (nuo 2020 m.).

## Biografija
Mokėsi Alytaus 1-ojoje vidurinėje mokykloje (baigė 1986 m.). 1999 m. baigė Vilniaus universiteto Medicinos fakultetą (gydytojas-pediatras). 2008 m. ISM Vadybos ir ekonomikos universitete įgijo vadybos ir ekonomikos magistro laipsnį.

1997–1999 m. buvo Respublikinės universitetinės ligoninės Vaiko raidos centro pavaduotojas, drauge su kitais įkūrė Vaikų telefono liniją. 1999–2005 m. vadovavo Respublikinės universitetinės ligoninės Vaiko raidos centrui, 2005–2007 m. – Klaipėdos priklausomybės ligų centrui. 2002–2008 m. ėjo Lietuvos telefoninių psichologinės pagalbos tarnybų asociacijos prezidento pareigas.

2004 m. vadovavo tarptautinio Baltijos jūros regiono šalių tyrimo „Paauglių požiūris į seksualumą ir seksualinę prievartą“ Lietuvos tyrimui. 2008–2020 m. dirbo vaikų ir paauglių psichiatru Vilniaus psichoterapijos ir psichoanalizės centre. Iki 2020 m. lapkričio vadovavo viešajai įstaigai „LIONS QUEST Lietuva“.

2020 m. įstojo į Tėvynės sąjungą, su šios partijos sąrašu tais pačiais metais išrinktas į Seimą. 2021 m. spalį tapo Sveikatos reikalų komiteto Psichikos sveikatos pakomitečio pirmininku.

Nuo 2024 m. dirba VšĮ Vilniaus universiteto ligoninėje Santaros klinikos, Paauglių psichiatrijos ir krizių intervencicijos skyriuje vaikų ir paauglių psichiatru.

2025 m. vasario mėn. – 2025 m. rugpjūčio mėn. Lietuvos priklausomybių ligų instituto direktorius.

Keleto knygų bendraautoris, konsultantas.

## Asmeninis gyvenimas
Susilaukė 6 vaikų. 2022 m. vedė ilgametę partnerę Daivą Šukytę.

## Išnašos
1995–1996 m. Lietuvos V futbolo lyga

**1995–1996 m. Lietuvos V futbolo lyga** – penktosios pakopos futbolo pirmenybės, vykusios Lietuvoje 1995–1996 m. Turnyras vyko Kauno ir Vilniaus miestuose kaip žemesniosios miestų pirmenybės.

## Rezultatai
### Kauno miestas

|}

### Vilniaus miestas

Po I rato „Erą“ pakeitė „Gestas“.

|}

## Šaltiniai

## Nuorodos
* Lithuania 1995/96 tables (Almis.sritis.lt)
* 1995-1996 m. Lietuvos IV lyga (Futbolinis.lt)
1998–1999 m. Lietuvos V futbolo lyga

**1998–1999 m. LFF IV lyga** – penktosios pakopos futbolo pirmenybės, vykusios Lietuvoje 1998–1999 m. Turnyre varžėsi silpnesniosios miestų ir apskričių komandos.

## Rezultatai
### Vilniaus zona

Varžybos vyko 4 ratais, Lentvario „Klevas“ prisijungė tik antroje turnyro pusėje.

|}

## Šaltiniai

## Nuorodos
* Lithuania 1998/99 tables (Almis.sritis.lt)
* 1998-1999 m. Lietuvos IV lyga (Futbolinis.lt)
Marnakėlė (Marnaka)

**Marnakėlė** – upelis šiaurės Lietuvoje, Panevėžio ir Kupiškio rajonuose; Marnakos dešinysis intakas. Prasideda pamiškėje prie Uoginių kaimo, teka dirbamais laukais pietų, pietvakarių kryptimis, ties Gudgalio kaimu įteka į Marnaką. Visa upelio vaga sureguliuota.

Gyvenvietės prie Marnakėlės: Uoginiai, Tebešiūnai, Pamarnakiai, Varaniškiai, Ničiūnai (Kupiškio raj.), Šalteniai, Ničiūnai (Panevėžio raj.), Gudgalys.

Aleksandro Vanago nuomone, upėvardis gali būti kilęs iš augalo pavadinimo *marnaka* – „brantas, kurnė, lipikas, putokšlė“.

## Šaltiniai
Shodai Tomemori

**Šodajus Tomemoris** (, 留盛 聖大/*Shodai Tomemori*, g. 2000 m. balandžio 30 d.) – Japonijos futbolininkas, puolėjas. 

## Karjera
Žaidė gimtojoje Japonijoje. Priklausė S-Pulse jaunimo ekipoms. Nuo 2016 m. atstovavo „Aomori Yamada“ aukštosios mokyklos futbolo komandai. 2019 m. prisijungę prie Soka Univesiteto komandos. Nuo 2021 m. atstovavo  HBO Tokyo. 2021 m. persikėlė į Europą, kur prisijungė prie Corval (Portugalija). 2022 m. vasarą perėjo į UR Mirense (portugalija). 

### Racing Club
2023 m. persikėlė į Libaną ir atstovavo Racing Club. 2023 m. rugpjūčio 6 d. debiutavo Libano aukščiausioje lygoje prieš Al-Ahed SC Beirut. Japonas mačą pradėjo ant atsarginių suolelio, o aikštelėje pasirodė po keitimo vietoje *Jehad Abou El Aynein* (81 min.), kai varžovai tuo metu pirmavo rezultatu 4-0. Susitikimas baigėsi triuškinančia varžovų pergale rezultatu 5-1.

### Babrungas
2024 m. sezone atstovavo Plungės „Babrungui“. 2024 m. kovo 8d. debiutavo Pirmos lygos rungtynėse prieš Panevėžys B. Susitikimas baigėsi lygiosiomis 0-0.

2024 m. kovo 16d. pelnė įvartį Pirmos lygos rungtynėse prieš Kauno Žalgiris B. Plungiškiai nugalėjo varžovus rezultatu 2-1.

2025 m. LFF taurės turnyro aštuntfinalio rungtynėse prieš AFK pelnė du įvarčius ir svariai prisidėjo prie triuškinančios plungiškių pergalės rezultatu 6-0. „Babrungas“ pateko į kitą turnyro etapą.

## Statistika

Spalvų reikšmės: 
: Ekipa žaidė Pirmoje lygoje;

## Šaltiniai

## Nuorodos
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Funeral (Lil Wayne albumas)

**Funeral** – tryliktasis amerikiečių reperio Lil Wayne studijinis albumas, išleistas 2020 m. sausio 31 d. Jam pristatyti išleistas singlas „I Do It“, o dainas kartu atlieka tokie atlikėjai, kaip Big Sean, Lil Baby ir 2 Chainz.

Nepaisant vidutiniškų kritikų įvertinimų, albumas buvo komerciškai sėkmingas. Per pirmąją savaitę JAV parduota per 139 tūkstančiai kopijų ir „Funeral“ debiutavo pirmojoje „Billboard 200“ reitingo vietoje, tampant penktuoju atlikėjo įrašu, pasiekusiu šią viršūnę.

## Dainų sąrašas

## Kūrybinė grupė
**Muzikantai**
* Jonathan Buice – styginių instrumentų aranžuotės , klavišiniai 
* Memru Renjaan – gitara , bosinė gitara 

**Technical**
* Matthew Testa – garso inžinerija 
* Manny Galvez – garso inžinerija 
* Jeff Edwards – garso inžinerija 
* Mailbox – garso inžinerija 
* EJ – garso inžinerija 
* Chef – garso inžinerija 
* Steven McDowell – garso inžinerija 
* Jason Delattiboudere – įrašymo pagalba , remikso garso inžinerijos pagalba 
* Patrick Kehrier – įrašymo pagalba 
* Eddie Taylor – įrašymo pagalba 
* Raymond Auzenne – įrašymo aranžavimas 
* Fabian Marasciullo – garso suvedimas 
* Thomas McLaren – garso suvedimo pagalba 
* Morgan David – garso suvedimo pagalba 
* Robert Soukiasyan – papildomas garso suvedimas 

## Išnašos
Marnaka (Marnaka)

**Marnaka** – upelis šiaurės Lietuvoje, Kupiškio rajone; Lėvens intako Marnakos dešinysis intakas. Prasideda Žegunių kaimo laukuose, teka dirbamais laukais ir pamiškėmis šiaurės vakarų kryptimi, ties Bikonimis pasuka į pietryčius, teka laukais, miškelių ir sodybų pakraščiais pro Varaniškius, Gražiškius, Miliūnus ir Šaltenius, įteka į Marnaką ties Šalteniais. Visa upelio vaga sureguliuota.

Įteka Marnaka I (kairysis intakas).

Aleksandro Vanago nuomone, upėvardis gali būti kilęs iš augalo pavadinimo *marnaka* – „brantas, kurnė, lipikas, putokšlė“.

## Šaltiniai
Marnaka I

**Marnaka I** – upelis šiaurės Lietuvoje, Kupiškio rajone; Marnakos kairysis intakas. Prasideda Siaurių kaimo laukuose, teka dirbamais laukais, ganyklomis ir sodybų pakraščiais vakarų kryptimi, įteka į Marnaką 3,1 km nuo jos žiočių ties Varaniškiais. Visa upelio vaga sureguliuota.

Gyvenvietės ties Marnaka I: Siauriai, Varniškiai, Oniūnai, Gražiškiai, Varaniškiai. Šalia upelio, aukštupyje ir vidurupyje, yra du valstybės saugomi kultūros paveldo objektai: Žegunių kaimo senosios kapinės ir Oniūnų kaimo senosios kapinės.

Aleksandro Vanago nuomone, upėvardis gali būti kilęs iš augalo pavadinimo *marnaka* – „brantas, kurnė, lipikas, putokšlė“.

## Šaltiniai
Samanta Pinaitytė

**Samanta Pinaitytė-Maiskienė** (g. 1995 m. gruodžio 23 d. Jurbarke) – lietuvių aktorė.

## Biografija
2001–2010 m. mokėsi Jurbarko Vytauto Didžiojo pagrindinėje mokykloje, 2010–2014 m. – Jurbarko Antano Giedraičio-Giedriaus gimnazijoje. 2015–2019 m. mokėsi vaidybos studijose Lietuvos muzikos ir teatro akademijoje, 2019–2021 m. ten pat baigė režisūros studijas (kurso vadovas Valentinas Masalskis). Nuo 2017 m. dirba Taško teatre, o nuo 2021 m. dirba Klaipėdos dramos teatre.

## Vaidmenys
### Teatre
* 2017 m. Dukra; Mama. Spektaklis „Šitas vaikas“, rež. V. Masalkis.
* 2017 m. Varna. Spektaklis „Antišou. Likučiai po dievo“, rež.: G. Kazlauskaitė, E. Kazickaitė.
* 2017 m. Zuikis-Suikis. Muzikinis lėlių spektaklis visai šeimai „Familija“, rež. V. Kairys.
* 2017 m. Darbininkė; Puotos svečias; Psichiatrinės gyventoja. Šokio spektaklis „Žizel“, chor.: D. Bakėjus, M. Černeckas.
* 2018 m. Olga Karimova. „Laikas iš antrų rankų“, rež. E. Gaidauskaitė.
* 2018 m. Draudėja. „Niekada nežinai“, rež. M. Klimaitė.
* 2018 m. Laumė. Šokio spektaklis „Ragana“, chor. D. Berulis, rež. D. Malajavas.
* 2018 m. Vestuvių svečias. „Mergaitė, kurios bijojo dievas“, rež. J. Vaitkus.
* 2019 m. Siurblius. K. Maiskis „Dantenija“, rež. L. Šakurskytė-Žilinskienė
* 2021 m. Kelkutis. M. Barauskaitė „Miško internetas“, rež. L. Vaskova. 
* 2021 m. Marija. A. Duda-Gracz „Tarp Lenos kojų, arba „Švenčiausiosios Mergelės Marijos mirtis“ pagal Mikelandželą Karavadžą“, rež. A. Duda-Gracz.
* 2021 m. Gerda. „Sniego karalienė“ pagal H. Ch. Andersen pasaką, rež. P. Tamolė.
* 2022 m. Mašina 01, Elektrina. „Robotų pasakos“ pagal S. Lemą, rež. K. Dworakowski.
* 2022 m. Kapininių Sveikamarytė. A. Duda-Gracz „Meilė“, rež. A. Duda-Gracz.
* 2022 m. Tyrinėtoja Samanta, Scott Nr. 2. J. Bednarczyk „Lost Lost Lost“, rež. M. Borczuch.
* 2023 m. „Fragmentas“ A. Čechovo „Trijų seserų“ trečiojo veiksmo motyvais, rež. D. Krymov.

### Kine
* 2016 m. Masuotė; Tremtinė. Filmas „Tarp pilkų debesųׅ“, rež. M. Markevičius.
* 2018 m. Mergina. Trumpo metro filmas „Gaze“ („Žvilgsnis“), rež. A. Barons.
* 2020 m. trumpo metro filmas „Sykį“, rež. K. Pilinkus.
* 2022 m. trumpo metro filmas „The witch of Neringa“, rež. Erik Kiviselg.
* 2022 m. Gustė. Daugiaserijinis filmas „Šiukšlyno žmonės“, rež. I. Kurklietytė.
* 2023 m. trumpo metro filmas „My grandmother’s story“, rež.: K. Kareivaitė ir R. M. Leppik.
* 2023 m. Alisa. Trumpo metro filmas „Kita moteris“, rež. K. Frolova.

## Šaltiniai
Ryšiai (2020 filmas)

**Ryšiai** () – 2020 m. Italijoje sukurtas filmas, kuriuo buvo pradėtas 77-asis Venecijos kino festivalis.

## Turinys

Neapolis, aštuntojo dešimtmečio pradžia. Radijo laidų vedėjas Aldo nuolatos važinėja į darbą Romoje, o namie jo laukia žmona Vanda ir du vaikai – Ana ir Sandro. Vieną vakarą Aldo prisipažįsta žmonai, kad buvo neištikimas, nors nėra tikras dėl savo jausmų. Sukrėsta Vanda išvaro Aldo, dra pastūmėja jį į bendradarbės Lidijos glėbį.

Vanda kaltina vyrą nesirūpinant vaikais, prisiteisia jų globą ir net bando nusižudyti, bet Aldo laikosi sprendimo negrįžti namo. Po kelerių metų, Sandro primygtinai reikalaujant, Vanda sutinka, kad vaikai vėl matytųsi su tėvu ir atkurtų su juo santykius. Susidūręs su sunkumais dalijant savo gyvenimą tarp dviejų šeimų – Romoje su Lidija ir Neapolyje su vaikais – ir ypač dėl Anos nerimo, kurį jai kelia išsiskyrimas su tėvu, Aldo nusprendžia palikti Lidiją ir grįžti pas Vandą, su kuria lieka iki senatvės, nors ir išsaugo meilužės atminimą bei toliau apgaudinėja žmoną su kitomis moterimis.

## Pagrindiniai aktoriai
: *Aktorius – vaidmuo*
* Alba Rohrwacher – Vanda
* Luigi Lo Cascio – Aldo
* Lida Caridi – Lidija 
* Francesca De Sapio – Izabelė 
* Laura Morante – vyresnė Vanda
* Silvio Orlando – vyresnis Aldo
* Giovanna Mezzogiorno – vyresnė Ana
* Adriano Giannini – vyresnis Sandro

## Pagrindiniai apdovanojimai
* David di Donatello (nominacija) – geriausias adaptuotas scenarijus, geriausia aktorė (A. Rohrwacher), geriausias antrojo plano aktorius (S. Orlando)
* Nastro d'argento (nominacija) – geriausia aktorė (A. Rohrwacher), geriausia antrojo plano aktorė (L. Caridi), geriausias garsas
* Venecijos kino festivalis – specialus apdovanojimas (L. Caridi)
* Globo d'oro – geriausias režisierius 
* Globo d'oro (nominacija) – geriausias filmas, geriausia aktorė (A. Rohrwacher)
* Ciak d'oro (nominacija) – geriausia aktorė (A. Rohrwacher), geriausia antrojo plano aktorė (L. Caridi)

## Šaltiniai
El desperado

**El desperado** – 1967 m. Italijoje sukurtas spagečių vesternas. Šį filmą JAV režisierius Quentin Tarantino yra įtraukęs į savo sudarytą geriausių „spagečių vesternų“ 20-uką (13 vieta).

## Turinys

Jaunas nuotykių ieškotojas Styvas Belasko, dar vadinamas „El desperado“, mirštančio kareivio paprašomas nunešti žinią apie jo mirtį aklam tėvui Semui. Styvas atvyksta į šio namus, tačiau apsimeta aklojo sūnumi, o kadangi šio keletą metų nebuvo namuose, gana sėkmingai apkvailina ir kitus giminaičius, net mirusio kareivio sužadėtinę. Styvo tikslas – su gauja atskalūnų apiplėšti iš Pietų vykstančią vilkstinę, gabenančią auksą. Antpuolis pavyksta, tačiau Styvas mėgina apgauti bendrus, pats žiauriai sumušamas. 

Padedamas Semo globotinės Keitės, Styvas pasveiksta ir kartu su savo bendrininku Džonatanu leidžiasi keršyti banditams.

## Pagrindiniai aktoriai
: *Aktorius – vaidmuo*
* Andrean Giordana – Styvas
* Rosemary Dexter – Keitė
* Franco Giornelli – Ašeris
* Dana Ghia – Liusė 

## Šaltiniai
Grifai virš miesto

]]
}}

**Grifai virš miesto** () – 1981 m. sukurtas kriminalinis filmas. Nors juosta yra bendras Ispanijos bei Italijos kinematografininkų darbas bei didžioji dalis jame vaidinančių aktorių buvo italai, juosta šioje šalyje taip ir nebuvo demonstruota.

## Turinys

Madride po priedanga dirbantis agentas Markas Spenceris tiria naftos magnato nužudymą ir palaipsniui atsiduria pačiame mafijos kovos dėl naftos rinkos kontrolės epicentre. Jam padeda fotografas Teo, o jo draugė Izela mėgina atkalbėti Marką nuo pavojingos užduoties. Kuomet mafijos pasiųsti smogikai, norėdami jį perspėti, užpuola ir išprievartauja Izelą, Marko veiksmai įgauna asmeninio keršto pobūdį.

## Pagrindiniai aktoriai
: *Aktorius – vaidmuo*
* Maurizio Merli – Markas 
* Lilli Carati – Izela
* Hugo Stiglitz – Teo
* Eduardo Fajardo – Bonardis
* Mel Ferrer – šerifas
* Nadiuska – Denisė 

## Šaltiniai
Destruktyvieji pakraščiai

**Destruktyvieji pakraščiai** susidaro litosferos plokščių susidūrimo vietose ir gali būti kelių tipų.

*Pirmajam tipui* priklauso plokščių pakraščiai, susidarę tose vietose, kur vandenyninė litosfera susiduria su žemynine. Tokiu atveju sunkesnė vandenyninės litosferos plokštė panyra po žemyninės litosferos plokšte. Susidaro gili povandeninė įduba, o nirimo (subdukcijos) zonoje plokščių pakraščiai spaudžia vienas kitą, plokštė trupa ir lydosi, didėjantis slėgis sukelia žemės drebėjimus, ugnikalnių išsiveržimus. Žemės paviršiuje formuojasi ugnikalnių virtinė.

*Antrojo tipo* destruktyvieji plokščių pakraščiai susidaro ten, kur susiduria dvi vandenyninės litosferos plokštės. Vienai iš jų grimztant po kita, nirimo zonoje formuojasi ugnikalnių grandinės. Jos sudaro vulkaninių salų lankus, pvz., Havajų, Kurilų salynai, kurie yra Ramiojo vandenyno Ugnies žiedo dalis.

*Trečiojo tipo* destruktyvieji plokščių pakraščiai susidaro, kai susiduria dvi ar kelios žemyninės litosferos plokštės. Tvirtai susirėmusios, storos, bet lengvos žemyninės litosferos plokštės nelinkusios nirti, todėl priekinis plokščių kraštas neišlaiko spaudimo, suskyla ir dideliais uolienų blokais kyla aukštyn. Tokiu atveju susidaro stora Žemės pluta, iškyla aukštų kalnų grandinės. Pvz., Alpių-Himalajų kalnų juosta susiformavo ilgai grumiantis Eurazijos plokštei su Afrikos ir Indijos-Australijos plokštėmis.

## Išnašos
Birštono Milasta

**Birštono „Milasta“** – Lietuvos krepšinio klubas iš Birštono, rungtyniaujantis Regionų krepšinio lygoje. Klubas įkurtas 2022 m.

2023-2024 m. RKL sezone komanda reguliariajame sezone laimėjo 23 iš 24 rungtynių ir turnyro lentelėje užėmė pirmąją vietą. 2024 m. balandžio 20 d. tapo RKL-B čempionais, finale įveikus Druskininkų „Druskininkai“ komandą.

## Sezonai

## Nuorodos

* Oficiali RKL svetainė

## Išnašos
James (grupė)

**James** – anglų roko grupė iš Mančesterio, susiformavusi 1982 m. Didžiausio populiarumo susilaukė XX–ojo amžiaus dešimtajame dešimtmetyje, kai keturi jų singlai pasiekė Jungtinės Karalystės singlų reitingo dešimtuką, o devyni albumai – albumų reitingo dešimtuką. 2001 m. vokalistas Tim Booth paliko „James“ ir grupė išsiskirstė, tačiau 2007 m. sausį vėl sugrįžo į sceną. 2010 m. duomenimis, grupė yra pardavusi virš 25 milijonų albumų visame pasaulyje.

Debiutinis grupės albumas „Stutter“ išleistas 1986 m. liepą. 2024 m. duomenimis, „James“ yra išleidę aštuonioliką studijinių albumų, iš kurių naujausiasis, „Yummy“, išleistas 2024 m. balandį.

## Grupės nariai
**Dabartiniai nariai**
* Jim Glennie – bosinė gitara, pritariamasis vokalas 
* Tim Booth – vokalas 
* Adrian Oxaal – gitara, violončelė 
* David Baynton-Power – būgnai, perkusija 
* Saul Davies – ritminė gitara, akustinė gitara, smuikas, perkusija, pritariamasis vokalas 
* Mark Hunter – klavišiniai, pianinas, elektronikos programavimas 
* Andy Diagram – trimitas, perkusija, pritariamasis vokalas 
* Deborah Knox-Hewson – būgnai, perkusija, pritariamasis vokalas 
* Chloe Alper – būgnai, perkusija, pritariamasis vokalas 

**Buvę nariai**
* Paul Gilbertson – solinė gitara 
* Gavan Whelan – būgnai 
* Michael Kulas – ritminė gitara, pritariamasis vokalas 
* Larry Gott – solinė gitara, akustinė gitara, klavišiniai, fleita, pritariamasis vokalas 
* Rachel Burns - tamburinas

## Diskografija
**Studijiniai albumai**

* *Stutter* (1986)
* *Strip-mine*  (1988)
* *Gold Mother* (1990)
* *Seven* (1992)
* *Laid* (1993)
* *Wah Wah* (1994)
* *Whiplash* (1997)
* *Millionaires* (1999)
* *Pleased to Meet You* (2001)
* *Hey Ma* (2008)
* *The Night Before* (2010)
* *The Morning After* (2010)
* *La Petite Mort* (2014)
* *Girl at the End of the World* (2016)
* *Living in Extraordinary Times* (2018)
* *All the Colours of You* (2021)
* *Be Opened by the Wonderful* (2023)
* *[[Yummy]]* (2024)

## Šaltiniai

## Nuorodos
* 
*
Yummy

**Yummy** – aštuonioliktasis britų roko grupės „James“ studijinis albumas, išleistas 2024 m. balandžio 12 d. Albumas susilaukė teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 18 tūkstančių kopijų ir „Yummy“ debiutavo pirmojoje albumų reitingo vietoje, tapdamas pirmuoju grupės įrašu, pasiekusiu šią viršūnę.

## Dainų sąrašas

## Išnašos
Komyšivka (reikšmės)

**Komyšivka** () vadinamos šios Ukrainos gyvenvietės:

* Komyšivka (Donecko sritis);
* Komyšivka (Odesos sritis).
Pietvakarių Papua

**Pietvakarių Papua** () – Indonezijos provincija, esanti Naujosios Gvinėjos šiaurės vakaruose, Paukščio Galvos pusiasalyje. Administracinis centras – Sorongas.

Provincija sudaryta 2022 m., atskyrus šiaurės vakarinę Vakarų Papua provincijos dalį.

## Geografija

Provincija apima vakarinę Paukščio Galvos pusiasalio dalį bei į vakarus nuo jo esančias salas – Misolą, Salavatį, Batantą, Vaigeo, Kofiau (Radža Ampato salos). Centrinėje dalyje iškilę Tamarau kalnai. Pagrindinė upė – Varsvajus.

## Gyventojai
* Tautos: yra 52 tautos, daugiausia priklausančios papuasams
* Religijos: krikščionybė (protestantai 54,4 %, katalikai 7,2 %), islamas (38,2 %), budizmas (0,1 %), hinduizmas (0,1 %);
* Kalbos: indoneziečių, Papua malajų, ajamarų, majų, ambratų, abunų ir kt.

## Administracinis skirstymas

Pietvakarių Papua padalinta į 5 regencijas ir 1 miestą. Skliaustuose pateikti administraciniai centrai.

* Maibrato regencija (Aifatas)
* Radža Ampato regencija (Vaisajus)
* Pietų Sorongo regencija (Teminabuanas)
* Sorongo regencija (Aimasas)
* Tambarauvo regencija (Fefas)
* Sorongas

## Šaltiniai
Komyšivka (Donecko sritis)

**Komyšivka **() arba **Kamyševka** () – kaimo gyvenvietė rytų Ukrainoje, Donecko srityje, Pokrovsko rajone. 2022 m. duomenimis joje gyveno 373 žmonės.

## Geografija
Komyšivka yra už 13 km į šiaurės rytus nuo Selydovės ir už 37 km į šiaurės vakarus nuo Donecko.

## Demografiniai duomenys
Gyventojų gimtoji kalba 2001 m. Ukrainos gyventojų surašymo duomenimis yra:

* Ukrainiečių: 23,57 %
* Rusų: 75,36 %
* Baltarusių: 0,54 %

## Išnašos
Centrinė Papua

**Centrinė Papua** () – Indonezijos provincija, esanti Naujosios Gvinėjos šiaurės vakaruose (Irian Džaja), sąsmaukoje, jungiančioje salą su Paukščio Galvos pusiasaliu. Administracinis centras – Vangaras.

Provincija sudaryta 2022 m., atskyrus pietvakarinę Papua provincijos dalį.

## Geografija

Provincija iš šiaurės ir pietų skalaujama jūrų. Centrine dalimi driekiasi Naujosios Gvinėjos centrinis kalnagūbris (Džajavidžajos kalnai) su aukščiausiu šalyje Džajos kalnu. Svarbiausios upės – Tariku, Varenajus. Centrinėje dalyje telkšo Paniajaus ežerai. Įsteigtas Lorenco nacionalinis parkas.

Provincijoje yra vienas didžiausių aukso ir vario telkinių pasaulyje – Grasbergo kasykla.

## Gyventojai
* Tautos: gyvena įvairios, daugiausia priklausančios papuasams (jaurai, kapaukai, morai, moniai, volaniai, amungai, damalai, daniai, laniai ir kt.).
* Religijos: krikščionybė (protestantai 68,6 %, katalikai 19,2 %), islamas (12,1 %), hinduizmas (0,1 %);
* Kalbos: indoneziečių, Papua malajų, volanių, danių, ekurų ir kt.

## Administracinis skirstymas

Centrinė Papua padalinta į 8 regencijas. Skliaustuose pateikti administraciniai centrai.

* Nabirės regencija (Nabirė)
* Džajos Viršukalnės regencija (Mulija)
* Paniajaus regencija (Enarotalis)
* Mimikos regencija (Timika)
* Punčako regencija (Ilaga)
* Dogijajaus regencija (Kigamanis)
* Intan Džajos regencija (Sugapa)
* Deijajaus regencija (Vachetė)

## Šaltiniai
We Still Don't Trust You

**We Still Don't Trust You** – antrasis bendras amerikiečių reperio Future ir prodiuserio Metro Boomin studijinis albumas, išleistas 2024 m. balandžio 12 d. Tai – albumo „We Don't Trust You“ tęsinys, išleistas vos po trijų savaičių nuo pirmtako. Jam pristatyti išleistas singlas „We Still Don't Trust You“, o dainas kartu atlieka tokie atlikėjai, kaip The Weeknd, Ty Dolla Sign ir J. Cole.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV pardavus per 127 tūkstančius kopijų, „We Still Don't Trust You“ debiutavo pirmojoje „Billboard 200“ reitingo vietoje, tapdamas dešimtuoju Future ir penktuoju Metro Boomin įrašu, pasiekusiu šią viršūnę. Albumas taip pat pasiekė aukštas vietas daugelio kitų šalių reitinguose, tarp jų – ir vienuoliktoji Jungtinėje Karalystėje ir penktoji Lietuvoje.

## Dainų sąrašas

## Kūrybinė grupė
* Future – vokalas
* Metro Boomin – prodiusavimas
* Joe LaPorta – garso dizainas
* Ethan Stevens – garso suvedimas

## Išnašos
Aukštumų Papua

**Aukštumų Papua** () – Indonezijos provincija, esanti Naujosios Gvinėjos vidurio vakarinėje dalyje (Irian Džaja), iš rytų ribojasi su Papua Naująja Gvinėja. Administracinis centras – Vamena.

Provincija sudaryta 2022 m., atskyrus pietrytinę Papua provincijos dalį.

## Geografija

Provincija yra kalnuotoje salos dalyje, kur iškilęs Naujosios Gvinėjos centrinis kalnagūbris. Būdingi derlingi, upių sudaryti slėniai. Svarbesnės upės – Taritatu, Sobgeras, Mamberamas, Baliemas.

## Gyventojai
* Tautos: gyvena įvairios, daugiausia priklausančios papuasams (daniai, laniai, jaliai, mekai, huplai, ndugai, ketenbanai ir kt.).
* Religijos: krikščionybė (protestantai 90,4 %, katalikai 7,5 %), islamas (1,9 %);
* Kalbos: indoneziečių, Papua malajų, lanių, danių, jalių, valakų ir kt.

## Administracinis skirstymas

Aukštumų Papua padalinta į 8 regencijas. Skliaustuose pateikti administraciniai centrai.

* Džajavidžajos regencija (Vamena)
* Bintango Kalnų regencija (Oksibilas)
* Jahuikimo regencija (Dekajus)
* Tolikaros regencija (Karubaga)
* Centrinio Mamberamo regencija (Kobagma)
* Jalimo regencija (Elelimas)
* Lani Džajos regencija (Tiomas)
* Ndugo regencija (Kenjamas)

## Šaltiniai
Šiaurės Kalimantanas

**Šiaurės Kalimantanas** () – Indonezijos provincija, esanti Borneo salos šiaurės rytuose. Administracinis centras – Tandžungseloras.

Provincija sudaryta 2012–2013 m., atskyrus šiaurinę Rytų Kalimantano dalį.

## Geografija

Provincija ribojasi pietuose su Rytų Kalimantanu, šiaurėje ir vakaruose – su Malaizija (Sabahu ir Saravaku). Rytinę pusę skalauja Makasaro sąsiauris ir Sulavesio jūra. Vakarinėje Rytų Kalimantano dalyje iškilę kalnai (Kapuas Hulu, Miulerio), kitur driekiasi pelkėtos, džiunglėmis apaugusios lygumos. Pagrindinės upės – Kajanas ir Sesajanas. Yra įsteigtas Kajan Mentarango nacionalinis parkas.

## Gyventojai
* Tautos: malajai, dajakai, javiečiai, taip pat tidungai, bulunganai, badžai, bugiai, sulukai, bandžarai ir kt.
* Religijos: islamas (73,4 %)krikščionybė (protestantai 19,5 %, katalikai 6,4 %)budizmas (0,56 %);
* Kalbos: indoneziečių, dajakų, tidungų, Sabaho malajų ir kt.

## Administracinis skirstymas

Šiaurės Kalimantanas padalintas į 4 regencijas ir 1 miestą. Skliaustuose pateikti administraciniai centrai.

* Bulungano regencija (Tandžungseloras)
* Malinau regencija (Malinau)
* Nunukano regencija (Nunukanas)
* Tanatidungo regencija (Tidengpalė)
* Tarakanas

## Šaltiniai